《游西溪寺》
清代·黄标

帆落秋溪水，人登夕照山。古亭穿竹径，胜地入松湾。

石润云犹湿，花深鸟自闲。老僧知好客，煮茗未容还。

作者简介：清广东潮州人，字殿豪。由行伍拔补千总。嘉庆间以缉捕功，累擢至广东左翼镇总兵。善泅水，又能测风雨。著《测天赋》及《海疆理道图》，对东南水道浅深险易之处，了如指掌。后坐攻海盗师久无功夺职留任。未几卒，年六十二。